****

**Darbības programmas   
“Izaugsme un nodarbinātība”**

**13.1.3. specifiskā atbalsta mērķa “Atveseļošanas pasākumi vides un reģionālās attīstības jomā” 13.1.3.2. pasākuma “Atkritumu atkārtota izmantošana, pārstrāde un reģenerācija”**

**projektu iesniegumu atlases nolikums**

|  |  |  |
| --- | --- | --- |
| Specifiskā atbalsta mērķa pasākuma īstenošanu reglamentējošie Ministru kabineta noteikumi | Ministru kabineta 2016. gada 30. augusta noteikumi Nr. 588 “Darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” un 13.1.3. specifiskā atbalsta mērķa “Atveseļošanas pasākumi vides un reģionālās attīstības jomā” 13.1.3.2. pasākuma “Atkritumu atkārtota izmantošana, pārstrāde un reģenerācija" īstenošanas noteikumi” (turpmāk – MK noteikumi). | |
| Finanšu nosacījumi | Darbības programmas “Izaugsme un nodarbinātība” 13.1.3. specifiskā atbalsta mērķa “Atveseļošanas pasākumi vides un reģionālās attīstības jomā” 13.1.3.2. pasākuma “Atkritumu atkārtota izmantošana, pārstrāde un reģenerācija” (turpmāk – SAM pasākums) plānotais kopējais attiecināmais finansējums ir ne mazāks kā 20 567 275 *euro*, tai skaitā 13.1.3.2. pasākuma Eiropas Komisijas 2021. gada ERAF finansējuma piešķīrums – 17 482 183 *euro* un nacionālais finansējums, ko veido pašvaldību finansējums un privātais finansējums, – vismaz 3 085 092 *euro*. SAM pasākuma ietvaros vienai bioloģiski noārdāmo atkritumu pārstrādes iekārtai, kas izmanto anaerobo pārstrādes metodi, maksimālais pieejamais ERAF finansējums:   * sabiedrībai ar ierobežotu atbildību “Jelgavas komunālie pakalpojumi” – 5 780 000 *euro*; * sabiedrībai ar ierobežotu atbildību “Atkritumu apsaimniekošanas sabiedrība “PIEJŪRA”” – 5 702 183 *euro*; * sabiedrībai ar ierobežotu atbildību “Liepājas RAS” – 6 000 000 *euro*.     Atbalsts SAM pasākuma ietvaros tiek sniegts subsīdijas (granta) veidā.  Maksimālā atbalsta intensitāte nepārsniedz 85 % no kopējām projekta attiecināmajām izmaksām, kā arī atbilst izmaksu un ieguvumu analīzē aprēķinātajam ERAF atbalsta apmēram. Projekta iesniedzējs nodrošina, ka tā līdzfinansējums, ko var veidot gan publiskie, gan privātie līdzekļi, ir vismaz 15% no projekta kopējām attiecināmajām izmaksām.  Izmaksas ir attiecināmas no 2020. gada 1. februāra. | |
| Projektu iesniegumu atlases īstenošanas veids | Ierobežota projektu iesniegumu atlase. | |
| Projekta iesnieguma iesniegšanas termiņš | No 2021. gada 20.oktobra | līdz 2021. gada 22.novembrim |

**I. Prasības projekta iesniedzējam**

1. Projekta iesniedzējs ir sadzīves atkritumu apglabāšanas sabiedriskā pakalpojuma sniedzējs sabiedrība ar ierobežotu atbildību “Jelgavas komunālie pakalpojumi”, sabiedrība ar ierobežotu atbildību “Atkritumu apsaimniekošanas sabiedrība “PIEJŪRA”” vai sabiedrība ar ierobežotu atbildību “Liepājas RAS”, kurš atbilst visiem šiem nosacījumiem:
   1. pēc 2016. gada 30. augusta attiecībā uz to nav pieņemts lēmums par Eiropas Savienības fondu finansējuma piešķiršanu sadzīves atkritumu pārstrādes vai reģenerācijas infrastruktūras attīstībai;
   2. tā sadzīves atkritumu apsaimniekošanas poligonā pieņemtais sadzīves atkritumu apjoms gadā ir vismaz 20 000 tonnu;
   3. tā apkalpotais iedzīvotāju skaits uz 2019. gada 1. janvāri pārsniedz 120 000;
   4. tas ir saņēmis atļauju A kategorijas piesārņojošo darbību veikšanai.
2. Projekta iesniedzējam ar katru attiecīgā sadzīves atkritumu apsaimniekošanas reģiona piekritīgo pašvaldību ir noslēgts pakalpojumu līgums par sadzīves atkritumu apglabāšanas pakalpojuma sniegšanu.

Līgumā jābūt norādītam:

* 1. pakalpojumam – sadzīves atkritumu apglabāšana konkrētajā sadzīves atkritumu apglabāšanas poligonā;
  2. prasībai sadzīves atkritumu apglabāšanas sabiedriskā pakalpojuma sniedzējam uzturēt un atjaunot nepieciešamo tehnisko aprīkojumu, lai nodrošinātu MK noteikumu 15.11. apakšpunktā minēto pakalpojumu izpildi atbilstoši pakalpojumam izvirzītajām prasībām;
  3. līguma darbības laikam, kas nav mazāks par 5 gadiem un nepārsniedz 10 gadus;
  4. sadzīves atkritumu apglabāšanas sabiedriskā pakalpojuma sniegšanas teritorijai;
  5. sadzīves atkritumu apglabāšanas sabiedriskā pakalpojuma sniedzējam piešķirtajām ekskluzīvajām vai īpašajām tiesībām;
  6. iespējām saņemt atlīdzības jeb kompensācijas maksājumus – investīcijām sadzīves atkritumu apglabāšanas sabiedriskā pakalpojuma sniegšanas infrastruktūrā – un nosacījumiem kompensācijas aprēķināšanai, kontrolei un pārskatīšanai, kā arī kompensācijas pārmaksas novēršanai un atmaksāšanai;
  7. atsaucei uz Eiropas Komisijas 2011. gada 20. decembra lēmumu Nr. 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk – Komisijas lēmums Nr. 2012/21/ES).

1. Projekta iesniedzējam ir īpašuma tiesības, ilgtermiņa nomas tiesības vai apbūves tiesība uz nekustamo īpašumu, tai skaitā zemi, kurā veic investīcijas. Īpašuma tiesības apliecina ieraksts zemesgrāmatā par projekta iesniedzēja īpašuma tiesībām, bet ilgtermiņa nomas tiesības un apbūves tiesību – zemesgrāmatā reģistrētas projekta iesniedzēja ilgtermiņa nomas tiesības vai apbūves tiesība uz nekustamo īpašumu visu projekta īstenošanas laiku un vismaz piecus gadus pēc projekta īstenošanas pabeigšanas. Ja projekta iesniedzējs projekta iesnieguma iesniegšanas dienā nevar apliecināt īpašuma tiesības, ilgtermiņa nomas tiesības vai apbūves tiesību uz nekustamo īpašumu, kurā tiek izveidota atkritumu pārstrādes iekārta, tās jāapliecina līdz pirmā maksājuma pieprasījuma iesniegšanas dienai Centrālajā finanšu un līgumu aģentūrā (turpmāk – sadarbības iestāde).
2. Projekta iesniedzējs nevar būt tāds saimnieciskās darbības veicējs, uz kuru ir attiecināma vismaz viena no MK noteikumu 18. punkta apakšpunktos minētajām pazīmēm[[1]](#footnote-2).

**II. Atbalstāmās darbības un izmaksas**

1. SAM pasākuma ietvaros ir atbalstāmas darbības, kas noteiktas MK noteikumu 21. un 21.1 punktā.
2. Projekta iesniegumā plāno izmaksas atbilstoši MK noteikumu 25., 26., 27., 28.1, 29. un 30. punktam.
3. SAM pasākuma ietvaros sākotnējos ieguldījumus veic tādos materiālajos aktīvos, kas noteikti MK noteikumu 23. punktā.
4. Atbalstu, kas piešķirts šī SAM pasākuma ietvaros:
   1. nedrīkst kumulēt ar *de minimis* atbalstu citu atbalsta programmu vai individuālā atbalsta projektu ietvaros;
   2. drīkst kumulēt ar citu valsts atbalstu, kas sniegts saskaņā ar Komisijas lēmumu Nr. 2012/21/ES citas atbalsta programmas vai individuālā atbalsta projekta ietvaros par vienām un tām pašām attiecināmajām izmaksām, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100%.
5. Saskaņā ar MK noteikumu 501. punktu par atbalsta piešķiršanas dienu uzskatāma diena, kad sadarbības iestāde pieņem lēmumu par projekta iesnieguma apstiprināšanu vai izdod atzinumu par lēmumā noteikto nosacījumu izpildi, ja iepriekš pieņemts lēmums par projekta iesnieguma apstiprināšanu ar nosacījumu.
6. Izmaksu plānošanā jāņem vērā “Vadlīnijas attiecināmo un neattiecināmo izmaksu noteikšanai 2014.–2020. gada plānošanas periodā”, kas pieejamas Finanšu ministrijas tīmekļa vietnē – <https://www.esfondi.lv/upload/Vadlinijas/2.1.attiecinamibas-vadlinijas_2014-2020.pdf>.

**III. Projektu iesniegumu noformēšanas un iesniegšanas kārtība**

1. Projekta iesniegums sastāv no projekta iesnieguma veidlapas un tās pielikumiem (Projekta iesnieguma veidlapa pieejama [ES fondu projektu e-vidē](https://projekti.cfla.gov.lv/Login/Index?ReturnUrl=%2f)):
   1. 1. pielikums “Projekta īstenošanas laika grafiks”;
   2. 2. pielikums “Finansēšanas plāns”;
   3. 3. pielikums “Projekta budžeta kopsavilkums”;

kā arī projekta iesniegumam papildus pievienojamiem dokumentiem:

* 1. 4. pielikums “Projekta izmaksu efektivitātes novērtēšana” (atbilstoši atlases nolikuma 1. pielikuma veidlapai);
  2. 5.pielikums “Apliecinājums par dubultā finansējuma neesamību un valsts atbalsta nosacījumu ievērošanu” (atbilstoši atlases nolikuma 1. pielikuma veidlapai);
  3. 6. pielikums “Apliecinājums par nosacījumu izpildi attiecībā uz piešķirto kompensāciju apmēru un pārmērīgas kompensācijas kontroli” (atbilstoši atlases nolikuma 1.pielikuma veidlapai);
  4. 7.pielikums “Projekta iesniedzēja informācija par saņemto un plānoto valsts atbalstu” (atbilstoši atlases nolikuma 1.pielikuma veidlapai);
  5. pilnvara, iestādes iekšējs normatīvais akts vai cits dokuments, kas apliecina pilnvarojumu parakstīt ar projekta iesniegumu saistītos dokumentus (ja attiecināms);
  6. kartogrāfiskais materiāls, norādot projekta īstenošanas vietu un visu projekta ietvaros iegādāto materiālo aktīvu izvietojumu;
  7. iekārtas darbības apraksts, norādot darbības principus, tehnoloģiskos parametrus. Aprakstā tai skaitā norāda:
     1. vai iekārta tiks veidota kā papildu jaudu radīšana esošai pārstrādes iekārtai, lai dažādotu produkciju ar atkritumu pārstrādes produktiem, kas līdz šim nav ražoti, vai nodrošinātu būtiskas pārmaiņas vispārējā ražošanas procesā, vai tā būs jauna iekārta;
     2. cik ilgs ir pārstrādes process;
     3. kāda ir jauda, ar ko plānots darbināt iekārtu projekta pēcuzraudzības periodā;
     4. projekta ietvaros izbūvējamā iekārtas kompleksa un procesa aprakstu un katrā procesa posmā izmantojamo atkritumu apjomu, papildmateriālu apjomu (ja attiecināms), kā arī aptuveno atkritumu apjomu, ko nevarēs izmantot pēc pārstrādes procesa un ko vajadzēs apglabāt (piemēram, norāda kompleksā ievedamo atkritumu apjomu, atšķiroto pārstrādājamo atkritumu apjomu, tālāk apstrādājamo (žāvējamo, smalcināmo u. tml.) atkritumu apjomu un tā masas izmaiņas pēc apstrādes (ja attiecināms), pārstrādes iekārtā ievietoto atkritumu apjomu, pievienojamo papildmateriāla apjomu, saražotās produkcijas apjomu un apglabājamo apjomu);
     5. vai iekārtā izmantotā tehnoloģija uzskatāma par inovatīvu (ja attiecināms). Informācijas pamatā izmanto vismaz alternatīvu aprakstā iekļauto analizējamo iekārtu tehnoloģiskos risinājumus un tehnisko parametru salīdzinājumus (piemēram, tehnoloģiskā procesa galvenie raksturlielumi, pārstrādājamā materiāla un/vai galaprodukta masas un enerģijas bilance, kvalitatīvie parametri) un sniedz nepārprotamu priekšstatu par iekārtas inovatīvo raksturu;
     6. biogāzē esošā metāna ražošanas spēju (izteiktu Nm3/t), kad no kopējā pārstrādes iekārtā pārstrādājamā atkritumu apjoma vismaz 50 % ir bioloģiski noārdāmā frakcija;
     7. biogāzes utilizācijas rezultātā radītās siltumenerģijas saimnieciskās izmantošanas apmēru;
  8. pakalpojumu līgumu kopijas par sadzīves atkritumu apglabāšanas pakalpojuma sniegšanu atbilstoši MK noteikumu 15.1 punktā noteiktajām prasībām;
  9. pašvaldības(-u) lēmums(-i) par projekta līdzfinansējuma nodrošināšanu un finansējuma avotiem (ja attiecināms). Ja projekta ietvaros plānots, ka pašvaldība(-s) sniegs galvojumu finansējuma saņēmēja aizņēmumam, pašvaldības(-u) lēmumā ir jābūt iekļautai attiecīgajai informācijai;
  10. pašvaldības apliecinājums (izziņa), kas apliecina, ka pašvaldība ir iepazinusies ar projekta ideju un piekrīt tās virzībai SAM pasākuma projektu iesniegumu atlasē (attiecināms, ja projekta iesniedzējs ir publiski privāta kapitālsabiedrība vai pašvaldības kapitālsabiedrība);
  11. projekta izdevumu un ieguvumu analīze, kas izstrādāta atbilstoši Vides aizsardzības un reģionālās attīstības ministrijas izstrādātajiem ieteikumiem, kas pieejami tīmekļvietnē: <https://www.varam.gov.lv/lv/13132-pasakums-atkritumu-atkartota-izmantosana-parstrade-un-regeneracija>;
  12. alternatīvu apraksts, kas pamato atkritumu pārstrādes iekārtas izveidi tieši projektā plānotajā atkritumu apsaimniekošanas reģionā, t. sk., analizējot informāciju par attiecīgā atkritumu veida apjomiem un pārstrādi citos atkritumu apsaimniekošanas reģionos un pamatojot, ka plānotā iekārta neradīs pārstrādes jaudu pārpalikumu;
  13. nodomu protokols vai līgums par galaprodukta izmantošanu, vai apliecinājums par tā izmantošanu pašpatēriņam vismaz 50 % apmērā no radītā galaprodukta daudzuma (atbilstoši projektu iesniegumu kvalitātes vērtēšanas kritērijam Nr. 3.9.);
  14. būvdarbu tāme, kā arī pamatojums un pieņēmumi citām izmaksu pozīcijām (arī pakalpojumu, piegāžu līgumu gadījumos);
  15. ietekmes uz vidi novērtējuma dokumenti (pievieno atbilstošo):
      1. Valsts Vides dienesta lēmums par ietekmes uz vidi novērtējuma nepiemērošanu (attiecināms, ja projekta iesnieguma veidlapas 4. sadaļas “Projekta ietekme uz vidi” 4.2. punktā ir norādīts, ka ir veikts sākotnējais izvērtējums);
      2. Vides pārraudzības valsts biroja atzinums par paredzētās darbības ietekmes uz vidi novērtējuma ziņojumu projekta iesniegumā plānotajām darbībām (attiecināms, ja projekta iesnieguma veidlapas 4. sadaļas “Projekta ietekme uz vidi” 4.2. punktā ir norādīts, ka ir veikts novērtējums, un atzinums nav pieejams Vides pārraudzības valsts biroja tīmekļvietnē: <https://www.vpvb.gov.lv/lv>);
      3. projekta iesniedzēja sagatavots skaidrojums par to, kādēļ projektā paredzētajām darbībām nav nepieciešams sākotnējais ietekmes uz vidi izvērtējums, kas balstīts uz normatīvajos aktos[[2]](#footnote-3) noteiktajiem nosacījumiem par to, kādām darbībām šāds izvērtējums nepieciešams;
  16. zaļo iepirkumu pamatojošie dokumenti (tehniskā specifikācija vai tās projekts) (attiecināms, ja projekta iesniedzējs pretendē uz papildu punktu kvalitātes kritērijā Nr. 3.2. “Zaļā iepirkuma piemērošana (horizontālā principa “Ilgtspējīga attīstība” kritērijs)” un ja dokumenti nav pieejami Iepirkumu uzraudzības biroja tīmekļvietnē: [www.iub.gov.lv](http://www.iub.gov.lv));
  17. pierādījumi par projekta iesniedzēja īpašuma, ilgtermiņa nomas vai apbūves tiesību uz nekustamo īpašumu, t. sk. zemi, kurā veic investīcijas (attiecināms, ja dokumenti nav pieejami Valsts vienotajā datorizētajā zemesgrāmatā: [www.zemesgramata.lv](http://www.zemesgramata.lv/)), vai apliecinājums par šādu tiesību iegūšanu līdz pirmā maksājuma pieprasījuma iesniegšanas dienai sadarbības iestādē. Ilgtermiņa nomas līgums ir attiecināms, ja projekta iesniegumā ietvertās darbības neparedz veikt būvdarbus;
  18. tās pašvaldības apliecinājums (izziņa), kuras administratīvajā teritorijā plānota pārstrādes iekārtas izveide, ka paredzētā darbība atbilst pašvaldības teritorijas plānojumam;
  19. saistīto uzņēmumu grupas, kurā ietilpst projekta iesniedzējs, konsolidētie gada pārskati par pēdējiem diviem noslēgtajiem finanšu gadiem vai katra saistītā uzņēmuma grupas komersanta gada pārskati par pēdējiem diviem noslēgtajiem finanšu gadiem (attiecināms, ja gada pārskati nav pieejami datu bāzē “Lursoft”);
  20. zvērināta revidenta apstiprināts operatīvais finanšu pārskats, kas apstiprināts ne agrāk kā vienu mēnesi pirms projekta iesnieguma iesniegšanas dienas (attiecināms, ja pret pēdējā noslēgtā gada pārskatu ir radušās būtiskas izmaiņas projekta iesniedzēja un tā saistīto uzņēmumu (ja attiecināms) finanšu situācijā);
  21. dalībnieku/akcionāru līgums vai cits dokuments, kas apliecina dalībnieka tiesības īstenot dominējošu/noteicošu ietekmi, kas nav publiskos resursos pieejama informācija par projekta iesniedzēju un tā saimnieciskās darbības organizāciju, bet varētu būt nepieciešama saistīto uzņēmumu grupas identificēšanai (ja attiecināms).

1. Projekta iesnieguma pielikumus numurē secīgi, turpinot projekta iesnieguma veidlapas obligāto pielikumu numerāciju. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
2. Lai nodrošinātu kvalitatīvu projekta iesnieguma veidlapas aizpildīšanu, izmanto projekta iesnieguma veidlapas aizpildīšanas metodiku (atlases nolikuma 2. pielikums)*.*
3. Informācija par aktuālajiem makroekonomiskajiem pieņēmumiem un prognozēm Eiropas Savienības struktūrfondu un Kohēzijas fonda projektiem atbilstoši normatīvajiem aktiem publiskās un privātās partnerības jomā, ko projekta iesniedzējs izmanto, sagatavojot projekta iesniegumu, pieejama <http://www.fm.gov.lv/lv/sadalas/ppp/tiesibu_akti/makroekonomiskie_pienemumi_un_prognozes/>. Izstrādājot izmaksu un ieguvumu analīzi, jāizmanto projektu iesniegumu atlases izsludināšanas dienā aktuālā publikācija par makroekonomiskajiem pieņēmumiem.
4. Projekta iesniedzējs projekta iesniegumu sagatavo un iesniedz Kohēzijas politikas fondu vadības informācijas sistēmā 2014.–2020. gadam (turpmāk – KPVIS) <https://projekti.cfla.gov.lv>, aizpildot norādītos datu laukus un pievienojot nepieciešamos pielikumus.
5. Projekta iesnieguma pielikumiem ir jābūt aizpildītiem datorrakstā (izņemot sadaļu, kurā atbildīgās amatpersonas vai tās pilnvarotās personas paraksta daļa ir aizpildīta rokrakstā).
6. Projekta iesniegumu sagatavo latviešu valodā. Ja kāda no projekta iesnieguma veidlapas sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
7. Projekta iesniegumā summas norāda *euro* ar precizitāti līdz divām zīmēm aiz komata.
8. Sadarbības iestāde sagatavo un MK noteikumu 1. pielikumā noteiktajiem projektu iesniedzējiem nosūta uzaicinājumu iesniegt projekta iesniegumu.
9. **Projekta iesniegumu iesniedz līdz projektu iesniegumu iesniegšanas beigu termiņam**, **kas norādīts projektu iesniegumu atlases nolikuma 6.pielikumā “Projektu iesniegumu iesniegšanas laika grafiks”.**
10. Ja projekta iesniegums tiek iesniegts pēc projektu iesniegumu iesniegšanas beigu termiņa, tas netiek vērtēts, un projekta iesniedzējs saņem sadarbības iestādes paziņojumu par atteikumu vērtēt projekta iesniegumu.
11. Pēc projekta iesnieguma saņemšanas sadarbības iestādē projekta iesniedzējam tiek nosūtīts apliecinājums par projekta iesnieguma saņemšanu.
12. Tehniskais atbalsts par projekta iesnieguma aizpildīšanu KPVIS tiek sniegts sadarbības iestādes oficiālajā darba laikā, aizpildot sistēmas pieteikumu cid:image002.png@01D357A5.724AEE50, rakstot uz [vis@cfla.gov.lv](mailto:vis@cfla.gov.lv) vai zvanot uz 20003306, 66939696.

**IV. Projektu iesniegumu vērtēšanas kārtība**

1. Projektu iesniegumu vērtēšanai sadarbības iestādes vadītājs ar rīkojumu izveido projektu iesniegumu vērtēšanas komisiju (turpmāk – vērtēšanas komisija).
2. Vērtēšanas komisijas sastāvā iekļauj pārstāvjus no sadarbības iestādes, atbildīgās iestādes, kuras pārziņā ir attiecīgais specifiskā atbalsta mērķis, un attiecīgās jomas ministrijas pārstāvi, kā arī vadošās iestādes pārstāvi novērotāja statusā.
3. Vērtēšanas komisija darbojas saskaņā ar Eiropas Savienības fondu projektu iesniegumu vērtēšanas komisijas nolikumu, kuru apstiprina sadarbības iestādes vadītājs.
4. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, projektu iesniegumu vērtēšanas komisijas nolikumam, atlases nolikuma 3. pielikumā iekļautajiem projektu iesniegumu vērtēšanas kritērijiem, kā arī ir atbildīgi par konfidencialitātes ievērošanu.
5. Vērtēšanas komisija vērtē projekta iesnieguma atbilstību projektu iesniegumu vērtēšanas kritērijiem (atlases nolikuma 3. pielikums), izmantojot projektu iesniegumu vērtēšanas kritēriju piemērošanas metodiku (atlases nolikuma 4. pielikums) un aizpildot projekta iesnieguma vērtēšanas veidlapu.
6. Atbilstību projektu iesniegumu vērtēšanas kritērijiem (atlases nolikuma 3. pielikums) vērtē šādā secībā:
   1. sākot vērtēšanu, vispirms vērtē projektu iesniedzēju atbilstību Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma (turpmāk – Likums) 23. panta izslēgšanas noteikumiem;
   2. ja projekta iesniedzējs neatbilst Likuma 23. panta izslēgšanas noteikumiem, vērtē projekta iesnieguma atbilstību vienotajam kritērijam 1.14. (neprecizējams kritēriji). Ja projekta iesniegums neatbilst vienotajam kritērijam Nr. 1.14., tā vērtēšanu neturpina;
   3. ja projekta iesniegums atbilst vienotajam kritērijiem Nr. 1.14., vērtē projekta iesnieguma atbilstību pārējiem vienotajiem, specifiskajiem atbilstības un kvalitātes kritērijiem, kas nav izslēdzoši.
7. Vērtēšanas komisija sēdē izskata un apspriež projekta iesnieguma vērtējumu un lemj par vērtēšanas rezultātu apstiprināšanu vai apstiprināšanu ar nosacījumu vai noraidīšanu.
8. Vērtēšanas komisijas lēmums tiek atspoguļots vērtēšanas komisijas atzinumā.
9. Ja projekta iesniegums apstiprināms ar nosacījumu, vērtēšanas komisijas atzinumā norāda nosacījumu izpildei noteiktās darbības un termiņu. Projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
10. Pēc precizētā projekta iesnieguma saņemšanas sadarbības iestādē vērtēšanas komisija izvērtē veiktos precizējumus projekta iesniegumā atbilstoši kritērijiem, kuru izpildei tika izvirzīti papildus nosacījumi, un aizpilda projekta iesnieguma vērtēšanas veidlapu. Izvērtējot veiktos precizējumus, atkārtoti izvērtē projekta iesnieguma atbilstību vienotajam kritērijam Nr. 1.3. (nodokļu parādi) un 1.14. (grūtībās nonākuša saimnieciskās darbības veicēja statuss), pat ja nosacījums šajos kritērijos netika izvirzīts.
11. Ja projekta iesniedzējs neizpilda lēmumā par projekta iesnieguma apstiprināšanu ar nosacījumu ietvertos nosacījumus vai neizpilda tos lēmumā noteiktajā termiņā, vērtēšanas komisija atkārtoti pieņem atzinumu par projekta iesnieguma virzību apstiprināšanai ar nosacījumu atbilstoši atlases nolikumā noteiktajai kārtībai. Ja kāds no atkārtotajā sadarbības iestādes lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā projekta iesniegums uzskatāms par noraidītu.

**V. Lēmuma pieņemšana par projekta iesnieguma apstiprināšanu, apstiprināšanu ar nosacījumu vai noraidīšanu** **un paziņošanas kārtība**

1. Pamatojoties uz vērtēšanas komisijas atzinumu, sadarbības iestāde izdod administratīvo aktu (turpmāk – lēmums) par:
   1. projekta iesnieguma apstiprināšanu;
   2. projekta iesnieguma apstiprināšanu ar nosacījumu;
   3. projekta iesnieguma noraidīšanu.
2. Lēmumu par projekta iesnieguma apstiprināšanu, apstiprināšanu ar nosacījumu vai noraidīšanu sadarbības iestāde pieņem 1 mēnešu laikā pēc projektu iesniegumu iesniegšanas datuma.
3. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
   1. uz projekta iesniedzēju nav attiecināms neviens no Likuma 23. pantā minētajiem izslēgšanas noteikumiem;
   2. pamatojoties uz Starptautisko un Latvijas Republikas nacionālo sankciju likuma 5. pantu, attiecībā uz projekta iesniedzēju, tā valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
   3. projekta iesniegums atbilst projektu iesniegumu vērtēšanas kritērijiem.
4. Lēmumu par projekta iesnieguma apstiprināšanu, apstiprināšanu ar nosacījumu vai noraidīšanu var pieņemt par katru projekta iesniegumu atsevišķi, negaidot visu projektu vērtēšanas rezultātus.
5. Lēmumu par projekta iesnieguma apstiprināšanu ar nosacījumu sadarbības iestāde pieņem, ja projekta iesniegums neatbilst kādam no projektu iesniegumu vērtēšanas precizējamajiem kritērijiem un projekta iesniedzējam jāveic sadarbības iestādes noteiktās darbības, lai projekta iesniegums atbilstu projektu iesniegumu vērtēšanas kritērijiem.
6. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
   1. uz projekta iesniedzēju attiecas vismaz viens no Likuma 23. pantā minētajiem izslēgšanas noteikumiem;
   2. pamatojoties uz Starptautisko un Latvijas Republikas nacionālo sankciju likuma 5. pantu, attiecībā uz projekta iesniedzēju, tā valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
   3. projekta iesniedzējs nav aicināts iesniegt projekta iesniegumu.
7. Ja projekta iesniegums ir apstiprināts ar nosacījumu, pēc precizēta projekta iesnieguma vērtēšanas komisija to izvērtē un sniedz atzinumu par nosacījumu izpildi. Pamatojoties uz vērtēšanas komisijas atzinumu, sadarbības iestāde izdod:
   1. atzinumu par lēmumā noteikto nosacījumu izpildi, ja ar precizējumiem projekta iesniegumā ir izpildīti visi lēmumā izvirzītie nosacījumi;
   2. atkārtotu lēmumu par projekta iesnieguma apstiprināšanu ar nosacījumu, ja lēmumā par projekta iesnieguma apstiprināšanu ar nosacījumu ietvertie nosacījumi nav izpildīti vai nav izpildīti noteiktajā termiņā.
8. Pēc atkārtoti precizētā projekta iesnieguma iesniegšanas, vērtēšanas komisija to izvērtē un sniedz atzinumu par nosacījumu izpildi. Pamatojoties uz vērtēšanas komisijas atzinumu, sadarbības iestāde izdod atzinumu par lēmumā ietverto nosacījumu izpildi, ja ar precizējumiem projekta iesniegumā ir izpildīti visi lēmumā izvirzītie nosacījumi.
9. Ja projekta iesniedzējs neizpilda atkārtotā lēmumā par projekta iesnieguma apstiprināšanu ar nosacījumu ietvertos nosacījumus vai neizpilda tos noteiktajā termiņā, projekta iesniegums uzskatāms par noraidītu.
10. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par līguma slēgšanas procedūru.
11. Informāciju par apstiprinātajiem projektu iesniegumiem publicē sadarbības iestādes tīmekļvietnē <http://www.cfla.gov.lv>.

**VI. Papildu informācija**

1. Projektu īsteno saskaņā ar līgumu par projekta īstenošanu, bet ne ilgāk kā līdz 2023. gada 31. decembrim.
2. Jautājumus par projekta iesnieguma sagatavošanu un iesniegšanu nosūta uz elektroniskā pasta adresi [atlase@cfla.gov.lv](mailto:atlase@cfla.gov.lv) vai vēršoties sadarbības iestādes klientu apkalpošanas centrā (Meistaru ielā 10, Rīgā, tālrunis 66939777). Atbildes uz iesūtītajiem jautājumiem tiks nosūtītas elektroniski jautājuma uzdevējam. Atbildes uz biežāk uzdotajiem jautājumiem ir pieejamas sadarbības iestādes tīmekļvietnē <http://www.cfla.gov.lv/lv/es-fondi-2014-2020/biezak-uzdotie-jautajumi>.
3. Aktuālā informācija par projektu iesniegumu atlasēm ir pieejama sadarbības iestādes tīmekļvietnē <https://atlase.cfla.gov.lv/lv/>.
4. Līguma par projekta īstenošanu projekta teksts līguma slēgšanas procesā var tikt precizēts atbilstoši projekta specifikai.
5. Saskaņā ar Likuma 27. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kas ir attiecīgās juridiskās personas valdes vai padomes loceklis vai prokūrists, vai persona, kas ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
   1. apzināti ir sniegusi nepatiesu informāciju, kas ir būtiska projekta iesnieguma novērtēšanai;
   2. īstenojot projektu Likuma izpratnē, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas ir bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi Likuma 20. panta 13. punktā minētajā normatīvajā aktā paredzētās tiesības vienpusēji atkāpties no vienošanās par projekta īstenošanu.
6. Ja tiek pārkāptas MK noteikumos noteiktās komercdarbības atbalsta piešķiršanas prasības, atbalsta saņēmējam ir pienākums atmaksāt sadarbības iestādei visu projekta ietvaros saņemto nelikumīgo komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad nelikumīgais komercdarbības atbalsts tika izmaksāts finansējuma saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.

**Pielikumi:**

1. pielikums. Projekta iesnieguma veidlapas pielikumi uz 8 lapām.

2. pielikums. Projekta iesnieguma veidlapas aizpildīšanas metodika uz 39 lapām.

3. pielikums. Projektu iesniegumu vērtēšanas kritēriji uz 7 lapām.

4. pielikums. Projektu iesniegumu vērtēšanas kritēriju piemērošanas metodika uz 35 lapām.

5. pielikums. Līguma par projekta īstenošanu projekts uz 16 lapām.

6. pielikums. Projektu iesniegumu iesniegšanas laika grafiks uz 1 lapas.

1. Skaidrojumu t.sk. skatīt 4. pielikuma “Projektu iesniegumu vērtēšanas kritēriju piemērošanas metodika” projektu iesniegumu vienotā izvēles kritērija Nr. 1.14. skaidrojumā atbilstības noteikšanai. [↑](#footnote-ref-2)
2. Likums “Par ietekmes uz vidi novērtējumu”. Pieejams: <https://likumi.lv/ta/id/51522-par-ietekmes-uz-vidi-novertejumu>. [↑](#footnote-ref-3)